***Irinyi János Református Oktatási Központ (Diákotthoni tájékoztató)***

**Tisztelt Szülő/Tanuló!**

Lakóhelyük és Kazincbarcika távolsága minket arra inspirál, hogy szíves figyelmükbe ajánljuk diákotthonunkat. A tanulók leterheltsége (kb. 1500-ra végeznek az iskolában) az utazási idő kiiktatásával nagymértékben csökkenthető.

A diákotthon elhelyezkedése előnyös, a város szívében található, karnyújtásnyira a Volánbusz végállomásától. A tömegközlekedési eszközök, élelmiszerüzletek néhány perces sétával elérhetőek. A vasútállomásról a helyi járatú autóbuszokkal lehet megközelíteni.

Ezúton küldünk mellékletként egy **diákotthoni jelentkezési lapot**, amelyet kérünk, hogy **2021. május 21-ig** kitöltve (**postai úton**) visszajuttatni szíveskedjenek.

**Kollégiumi térítési díjként csak étkezési díjat kell fizetni, amelynek jelenlegi összege:**

**100 %-os díj: 1067 Ft/nap,**

 **50 %-os díj: 534 Ft/nap.**

**50 %-OS KEDVEZMÉNYRE JOGOSULT:**

* aki rendszeres gyermekvédelmi kedvezményben részesül,
* aki tartósan beteg,
* aki három- vagy többgyermekes családban él.

A diákotthon az Irinyi János Református Oktatási Központban az intézménnyel egy udvaron működik; koedukált, lányok és fiúk egyaránt igénybe vehetik.

**Célunk:**

* biztos pedagógiai háttérrel az eredményes tanulás biztosítása,
* felzárkóztatással – korrepetálással a továbbtanulás és a társadalmi beilleszkedés elősegítése,
* aktív szabadidő-szervezéssel, kultúraközvetítéssel, szociális biztonsággal személyiségfejlesztés, közösségformálás.

Az iskolai órákra való felkészülés mellett hagyományosan nagy jelentőséget kap a diákotthoni tanulóink életében a művelődés és a sportolás. Belső szervezésben kultúrtörténeti, képzőművészeti, zenei, egészségügyi foglalkozások, előadások, rendezvények vannak, és bekapcsolódunk a város kulturális életébe is.

A számítógéptermünk lehetővé teszi a diákotthoni tanulók számára:

* gyakorló/házi feladat megoldását,
* elmélyültebb, magasabb szintű munkához (szakkör, versenyre való felkészülés) eszközök biztosítását,
* szabadidő hasznos eltöltését.

A szobák négyágyasok, mosdóval ellátottak, melyek között van 14 db erkélyes, tanulószobával egybeépített lakószoba is. Rendelkezésre áll kondicionálóterem, illetve szintenként televízió is. Napi háromszori étkezést biztosítunk, emellett jól felszerelt teakonyhával is rendelkezünk.

Diákotthonunkról a https://irinyi-ref.hu/beiskolazas-3/ oldalon tájékozódhatnak.

**Szeretettel várunk minden kedves diákot.**

Kazincbarcika, 2021. április 26.

Csernaburczky Ferenc sk.

igazgató